
Ulama Ahli Sunnah Wal-Jamaah Sepakat Bahawa Allah Bersemayam Di Atas 
'ArasyNya 

Kesepakatan Ahli Sunnah wal-Jamaah yang berpegang dengan akidah para Salaf al- 
Ummah meyakini firman Allah di bawah ini tanpa tamsil, tasybih, ta’wil, tahrif dan 
takyif. Firman Allah: 


"Allah bersemayam di atas 'ArasyNya", 

Ummi Salamah radiallahu 'anha berkata: 

"Al-Istiwa (bersemayam) itu tidak majhul (maklum/diketahui), caranya pula tidak 
diketahui (majhul) namun berikrar ( berpegang ) dengannya adalah keimanan dan 
menentangnya (tidak percaya bahawa Allah bersemayam) adalah kufur ". lu 

Semasa Imam Malik rahimahullah ditanya tentang maksud ayat: 


“Ar-Rahman (Allah) bersemayam di atas ‘Arasy. ” 
Beliau menjawab: 

"Al-Istiwa adalah sesuatu yang telah dimaklumi, (mempertanyakan) 
bagaimana (bentuk, rupa dan keadaannya) adalah mempertanyakan sesuatu 
yang majhul ( tidak diketahui), mengimani perkara tersebut adalah wajib dan 
mempersoalkannya adalah merupakan suatu yang bid'ah ",\i \ 


Istiwanya Allah di atas 'ArasyNya menunjukkan ketinggianNya atas segala makhluk 
dan Dia sentiasa berada dalam ketinggian. Terdapat banyak dalil-dalil dari al-Quran dan 


hadis-hadis sahih yang menunjukkan tentang ketinggian Allah Subhanahu wa-Ta'ala 
antaranya: 

"Dan Kursi Allah meliputi langit dan bumi dan Allah tidak merasa berat 
memelihara keduanya dan Dia (Allah) Maha Tinggi lagi Maha Agung". Al- 
Baqarah, 2:255. 


"Sucikanlah nama Rabbmu Yang Paling Tinggi". Al-A'la, 87:1. 

"Sesungguhnya Allah itu Maha Tinggi lagi Maha Besar". An-Nisa, 4:34. 

"(Kuasa Allah ) yang demikian itu adalah kerana sesungguhnya Allah, Dialah 
(Rabb) yang Hak dan sesungguhnya apa saja yang mereka seru selain Allah, itulah 
yang batil. Dan sesungguhnya Allah, Dialah yang Maha Tinggi lagi Maha 
Agung". Al-Haj, 22:62. 

"Yang Maha Mengetahui semua yang gliaib dan yang nyata (yang nampak atau 
yang lahir), Yang Maha Agung lagi Maha Tinggi". Ar-Ra'ad, 13:9 A 

"Sehingga apabila telah dihilangkan ketakutan dari hati mereka, mereka berkata: 
Apakah yang telah difirmankan oleh Rabbmu, mereka menjawab: (Perkataan) 
yang hak (benar). Dan Dialah Yang Maha Tinggi lagi Maha Agung". Saba', 34:23. 




"Sesungguhnya Dia (Allah Subhanahu wa-Ta'ala ) Maha Tinggi lagi Maha 
Bijaksana". Asy-Syura, 42:51. 


Hadis-hadis sahih yang menjelaskan ketinggian Allah antaranya ialah: 

"Dari Abu Hurairah radiallahu 'anhu bahawasanya Nabi sallallahu 'alaihi wa- 
sallam bersabda: Apabila Allah menetapkan perintah di atas langit para malaikat 
memukul sayap-sayapnya kerana patuh akan firmanNya seakan-akan terdengar 
seperti gemerincing rantai ( yang ditarik) di atas batu rata, hal itu menakutkan 
mereka ( sehingga mereka jatuh pengsan kerana takut). Ketika dihilangkan rasa 
takut dari hati mereka, mereka berkata: Apakah yang difirmankan oleh 
Tuhanmu). Mereka menjawab: Firman Al-Hak yang benar dan Dialah yang Maha 
Tinggi dan Maha Besar".\y[ 

"Dari Abdullah bin Umar radiallahu 'anhuma berkata: Bersabda Rasulullah 
sallallahu 'alaihi wa-sallam: Hati-hatilah kamu dari doa orang yang teranaiya 
( dizalimi atau diperlakukan secara tidak adil) kerana sesungguhnya doa mereka 
naik kepada Allah seperti bunga api. Pada lafaz yang lain, naik ke langit". iy\ 

"Dari Jabir bin Abdullah radiallahu 'anhu bahawa Rasulullah sallallahu 'alaihi 
wa-sallam bersabda semasa berkhutbah di hari 'Arafah: Apakah aku sudah 
sampaikan ( risalahku )? Para sahabat menjawab: Ya! Kemudian Rasulullah 
sallallahu 'alaihi wa-sallam mengisyaratkan jari telunjuknya ke langit lalu 
bersabda: Ya Allah saksikanlah!".^ 

"Dari Sa’ed al-Khudri sesungguhnya Rasulullah sallallahu 'alaihi wa-sallam telah 
bersabda: Tidakkah kamu mempercayai aku sedangkan aku yang dipercayai oleh ( 


Zat) Yang berada di atas langit Yang menurunkan khabar (wahyu) pada waktu 
pagi dan petang ? ".m 

"Telah bersabda Rasulullah sallallahu 'alaihi wa-sallam: Orang-orang yang 
menyayangi akan disayangi oleh Ar-Rahman (Allah). Sayangilah orang yang di 
bumi, akan disayangi oleh Yang di langit (Allah)". m 

"Bersabda Rasulullah sallallahu 'alaihi wa-sallam: Demi nyawaku yang di 
tanganNya, tidaklah seseorang lelaki (suami) yang mengajak isterinya ke tempat 
tidurnya maka ia (isterinya) enggan mematuhinya kecuali Yang di langit (Allah) 
akan mengutuknya (memurkainya) sehinggalah ia diredhai oleh suaminya" .m 

"Sesungguhnya pada waktu itu dibuka pintu-pintu langit, maka aku suka amal- 
amal solehku diangkat naik pada saat tersebut" .m 


Nabi Muhammad sallallahu ‘alaihi wa-sallam pernah bertanya kepada Amran bin Hussin 
yang diketika itu beliau belum memeluk Islam: 

"Bertanya Rasulullah (kepada Amran bin Hussin sebelum beliau memeluk Islam): 
Berapa tuhan yang engkau sembah pada hari ini? Beliau menjawab: Tujuh, enam 
di bumi dan satu di langit. Baginda bertanya: Diketika engkau ditimpa bahaya 
maka tuhan yang mana yang engkau seru? Beliau menjawab: Tuhan yang di 
lansit". noi 


Zainab radiallahu ‘anha berbangga kerana beliau din ik ahkan oleh Allah yang di atas 
langit yang ketujuh: 

"Kamu dikahwinkait oleh ahli-ahli kamu dan aku dikahwinkan oleh Allah dari 
atas langit yang ketujuh" .[n^ 


Semasa kewafatan 'Aisyah, Ibn Abbas radiallahu ‘anhu berkata kepadanya: 

"Aki* sentiasa mencintai para isteri Rasulullah salallahu 'alaihi wa-sallam 
sebagaimana mencintai Rasulullah dan tidak pernah Rasulullah salallahu 'alaihi 
wa-sallam mencintai sesuatu kecuali kerana kebaikannya dan Allah telah 
membersihkan engkau dari atas langit yang ketujuh ''.1121 

"Berkata 'Umar bin al-Khattab: Inilah wanita yang didengar oleh Allah 
pengaduannya dari atas langit yang ketujuh, inilah Khaulah binti Thalabah " . ri 3 i 

"Setelah Allah mencipta makhluk, ditulis satu kitab di sisiNya: Rahmat Ku 
mendahului kemurkaanKu, maka ia di sisiNya di atas 'Aras\".\ w 


Dalil-dalil di atas menerangkan bahawa Allah Subhanahu wa-Ta'ala bersemayam 
di atas 'ArasyNya. 'ArasyNya berada di atas langit yang ketujuh sebagaimana yang 
telah disepakati oleh jumhur ulama Salaf as-Soleh. 

Imam Abu Hasan al-Asy'ari rahimahullah juga telah menjelaskan bahawa al- 
Quran bukan makhluk dan diturunkan oleh Allah yang berada di langit: Dan 
berkata lagi: 

"Allah mempunyai sifat, mempunyai tangan, bersemayam di atas 'ArasyNya, 
mempunyai muka dan al-Quran itu Kalamullah bukan makhluk dan ia 
diturunkan (dari langit )". \ isi 


Mengingkari keterangan dan penetapan nama-nama, sifat, zat dan perbuatan Allah 
sebagaimana yang terdapat pada dalil-dalil dari al-Quran, hadis-hadis dan athar 
yang sahih ini adalah kufur hukumnya. Dalam hal ini. Imam al-Auza'ie dianggap 
Imam ahli Syam dizamannya, beliau telah menegaskan: 

"Kami dan para Tabi'in sepakat menetapkan dengan qaul kami bahawa: 
Sesungguhnya Allah di atas 'ArasyNya dan kami beriman dengan apa yang 
telah dinyatakan oleh sunnah berkenaan sifat-sifat Allah Ta'ala". ri6i 

"Abdullah bin Wahab berkata: Aku pernah bersama Malik maka masuk 
seorang lelaki lalu bertanya: Wahai Aba Abdul Rahman! "Ar -Rahman 
(Allah) bersemayam di atas Arasy", bagaimana Dia bersemayam? Beliau 
terus mengingkari dan dengan keadaannya yang marah sambil mengangkat 
kepalanya berkata: Ar-Rahman (Allah) bersemayam di atas ArasyNya 
sebagaimana yang telah disifatkan oleh Allah pada dirinya sendiri dan 
janganlah ditanya bagaimana dan kenapa kerana telah marfu' tentangnya, 
dan tidaklah aku ketahui tentang dirimu kecuali seorang pelaku bid'ah, maka 
keluarkanlah dia”.\\i\ 


Bertanyakan "Bagaimana Allah bersemayam di atas Arasy" dianggap oleh Imam 
Malik dan Rabi’ah sebagai pertanyaan yang haram dan bid'ah, kerana bertanya 
tentang apa yang tidak diketahui oleh manusia, dan sesuatu yang tidak diketahui 
maka tidak mungkin mereka akan memperolehi jawapannya.nsi 

Sesungguhnya memperkatakan sifat-sifat Allah adalah sebahagian dari 
memperkatakan tentang zatNya, sebagaimana akal tidak berdaya mengetahui 
tentang zatNya maka begitu jugalah akal tidak mampu mengetahui tentang 
bagaimananya sifat Allah. ri9i 

Beginilah manhaj yang diikuti oleh para Salaf as-Soleh rahimahumullah (tentang 
memahami sifat dan zat Allah Azza wa-Jalla), mereka meletakkan kesempurnaan 
akal mengikut tempat dan kadar kemampuannyai 2 o dan tidak mencabuli ayat-ayat 
dan sabda NabiNya dengan akal dan hawa nafsunya. 

"Berkata Turmizi: Ia bersemayam di atas 'Arasy sebagaimana yang 
disifatkanNya sendiri di dalam kitabNya. Beginilah perkataan ahli ilmu 
yang bukan seorang sahaja yang mengatakannya seperti itu", re n 

Dikeluarkan juga oleh al-Lalakaii dalam Jj^al £>4 

£ 2 i. Al- Akidah al-Wasitiyah. Ibn Taimiyah. Syarah Soleh Fauzan 

al-Fauzan. Hlm. 14. 

£3i. H/R Bukhari dan Ibnu Majah. Disahihkan oleh al-Albani. 

£4]. H/R al-Hakim, ad-Darimi dan az-Zahabi (disahihkan oleh al- 
Albani). 

£5£. H/R Bukhari, Muslim, Abu Daud, ad-Darimi dan Ibn Majah 
(Disahihkan oleh al-Albani). 

£6i. H/R Ahmad. 3/4. Bukhari. No. 4351. Muslim, bab az-Zakah. 

144. Ahmad, Abu Daud, an-Nasaii dan Baihaqi. 

£7]. H/R Abu Daud. 4941, hadis hasan sahih. H/R al-Baihaqi 
dalam "Asma wa as-Sifat" hlm. 300. 

£8]. H/R Muslim, bab an-Nikah. 121. 

£9]. H/R Ahmad dan Turmizi. (Hadis sahih). 

rioi . H/R Al-Baihaqi dalam "Al- Asma wa-Sifat" hlm. 300. 

[iii . H/R Bukhari No. 7420. Baihaqi "Al- Asma wa-Sifat". Hlm. 296. 
ri2i . H/R Bukhari No. 7421. 

£i3i. Dikeluarkan oleh al-Baihiqi di dalam sanadnya. Lihat: 

39. Ibn Qaiyim. 

[i4i . H/R Bukhari, 7554. Muslim, bab at-Taubah, 14. 

£i5i. Lihat: 4^1 jlajcJHlm. 50-51. Ismaili. 

L£6i. Lihat: lSjM' C 3 *. Jld. 13. Hlm. 406. Ibn Hajar al-Asqalani. 
ini- Ibid. Hlm. 407. 

[isi . ^ ‘UiiuJl »jc.4lHlm. 92. Sa'udin 

Mohammad Al-Kasbi. 
ri9i . Ibid. 
r2oi . Ibid. 

£2ii . Lihat: ujc-. Jld. 13. Hlm. 42. 

